Sissejuhatus konsoolile

Konsooli Käsiraamat
Eelmine |  | Järgmine

# Peatükk 1. Sissejuhatus konsoolile

Konsool on X terminali emulatsioon mis annab võimaluse KDE-s kasutada käsurea liidest (command-line interface - CLI). Lähimaks võrdluseks M$ Windows'is oleks Command Prompt. Konsool aitab paremini organiseerida kasutaja töölauda kuna võimaldab samas aknas kasutada mitut sessiooni. Kujutate pilti kui peaksite tegema lahti 6-7 käsurea liidese akent? Oh seda rõõmu neid ekraanile mahutades... kui mahub. Mõnikord ei mahu kah, see oleks ju ääretult kurb ning isegi mahtumise korral laiutaks need käsurea liidese aknad tervel ekraanil.

Konsooli laiemateks võimalusteks olekski lihtne häälestamine ja oskus kasutada ühes aknas mitut terminali shelli

Kasutades konsooli, võib kasutaja avada:

- Linux konsooli sessioone

- Midnight Commander failihalduri sessioone

- Shelli sessioone

- Juurkasutaja (root) konsooli sessioone

Neid sessioone on lihtsamaks tuvastamiseks võimalik ümber nimetada ning vajadusel saata neile signaale (STOP, CONT, HUP, INT, TERM, KILL)

Kasutaja saab konsooli kontrollimiseks ka:

- peita/näidata menüüriba, tööriistariba ja/või raami (frame)

- seada konsooliakna suurust, fonti, värviskeemi ja klahvipaigutust

- muuta kerimisriba asukohta või ta sootuks ära peita

Kõik valikud võib salvestada vaikeväärtustena. Tulevased sessioonid kasutavad juba kasutaja poolt määratud valikuid.

# 1.1. Ajaloost

Kellel on sügavam huvi vabade X terminaliprogrammide osas, siis need võivad uurida kahte samalaadset programmi: originaalne xterm, mis on kirjutatud isegi kuu või paar varem kui X ise või siis xvt, dieedi läbiteinud xterm kloon, millel baseeruvad paljud praegusajal leiduvad derivaadid nagu näiteks eterm.

Peale dekaadi möödumist on Konsool esimene päris nullist uuestikirjutatu. Kui xterm on juba surmani ära häkerdatud (isegi ta `README` algab sõnadega "Sina, kes sa siia sisenesid, viska nurka kõik lootused"), siis Konsool pakub uut, moodsamal tehnoloogial baseeruvat varianti. Loodetavasti paremat. ;-) .

Eelmine | Koju | Järgmine
Konsooli Käsiraamat |  | Paigaldus