KFloppy kasutamine

KFloppy Vormindaja Käsiraamat
Eelmine |  | Järgmine

# Peatükk 2. KFloppy kasutamine

Käivitades KFloppy, avaneb üksik aken, millest kasutaja saab valida sobivad parameetrid ja kontrollida vormindusprotsessi. Need parameetrid ja kontrollelemendid seletatakse allpool detailsemalt lahti.

| Veendu et diskett ei oleks failisüsteemi ühendatud (mounted). KFloppy ei saa vormindada ühendatud diskette.

# 2.1. Kontrollseadistused

KFloppy seadistused on valitavad kolmest vasakul asuval rippmenüüst.

## 2.1.1. Disketiseade

Klikkimine ülemisel rippmenüü kastil, nimega Disketiseade, annab kasutajale järgnevad neli valikut:

A: 3.5

  Selle elemendi valik häälestab KFloppy 3.5 tollise disketi vormindamiseks. Tähega nimetus 'A:' järgib MSDOS/Windows kettaseadmete tähistust ja vastab seadmele 'fd0' Linuxis. '3.5' tähendab et diskett on 3.5 tolline (kõvas plastkestas, küljepikkusega umbes 9 cm).

A: 5.25

  Selle elemendi valik häälestab KFloppy 5.25 tollise disketi vormindamiseks. Tähega nimetus 'A:' järgib MSDOS/Windows kettaseadmete tähistust ja vastab seadmele 'fd0' Linuxis. '5.25' tähendab et diskett on 5.25 tolline (painduvas ümbrikus, küljepikkusega umbes 13 cm). See tüüp kettaid ja -seadmeid on üldiselt kasutusest maas ning neid võib veel leida vaid vanades arvutites.

B: 3.5

  Selle elemendi valik häälestab KFloppy 3.5 tollise disketi vormindamiseks. Tähega nimetus 'B:' järgib MSDOS/Windows kettaseadmete tähistust ja vastab seadmele 'fd1' Linuxis. '3.5' tähendab et diskett on 3.5 tolline (kõvas plastkestas, küljepikkusega umbes 9 cm).

B: 5.25

  Selle elemendi valik häälestab KFloppy 5.25 tollise disketi vormindamiseks. Tähega nimetus 'B:' järgib MSDOS/Windows kettaseadmete tähistust ja vastab seadmele 'fd1' Linuxis. '5.25' tähendab et diskett on 5.25 tolline (painduvas ümbrikus, küljepikkusega umbes 13 cm). See tüüp kettaid ja -seadmeid on üldiselt kasutusest maas ning neid võib veel leida vaid vanades arvutites.

## 2.1.2. Tihedus

Rippmenüü nimetusega Tihedus lubab valida kahe võimalikku tiheduse vahel. Need on:

HD

  HD on lühend ingliskeelsest sõnast High Density (kõrgtihedusega). See tüüp on tänapäeval enimkasutatav ja see valik tõenäoliselt enamusele kasutajaile sobiv.

DD

  DD on lühend ingliskeelsest sõnast Double Density (topelttihedusega). Seda formaati kasutati paljude vanade diskettide ja kettaseadmete puhul. Juhul kui vormindada sellise meetodiga kõrgtihedusega disketti, väheneb disketi maht pooleni esialgsest. Järgnev nimekiri peaks selgitama erinevate diskettide tiheduste kombinatsioone ja saadavaid mahtusid:

  - 3.5" DD: kahepoolne, 80 rada, 9 sektorit/rajale - 720K

  - 3.5" HD: kahepoolne, 80 rada, 18 sektorit/rajale - 1440K

  - 5.25" DD: kahepoolne, 40 rada, 9 sektorit/rajale - 360K

  - 5.25" HD: kahepoolsed, 80 rada, 15 sektorit/rajale - 1200K

| Macintosh arvutites kasutatava 800k disketiseadme mahtu ei ole PC seadmetel toetatud, kuna viimased pole suutelised kettaid vajalikul moel vormindama.

## 2.1.3. Failisüsteemid

Kolmas rippmenüü, nimega Failisüsteem, annab kasutajale kaks võimalikku valikut:

Dos

  Selle valikuga vormindab KFloppy disketi MSDOS/Windows formaati (failisüsteemiks saab FAT). See valik on tõenäoliselt vajalik just eelpool toodud süsteemide kasutajale kes soovib kasutada seda disketti ka seal. MSDOS ja Windows ei tunne või ei tunnista teisi failisüsteeme. Samal ajal on FAT vormingus diskettide tugi olemas enamikes operatsioonisüsteemides, luues seega küllaltki universaalse vormingu vaatamata mitmele FAT-i puudusele (näiteks faili omanike/õiguste puudumine).

ext2fs

  Selle valikuga vormindab KFloppy põhiliselt Linuxi puhul kasutatavasse ext2 failisüsteemi. See valik sobib enim neile kasutajaile kelle põhiliseks või ainsaks kasutatavaks operatsioonisüsteemiks on Linux. Ext2 failisüsteemis vormindatud diskett säilitab erinevalt FAT vormingust ka kasutajatunnuseid ja -õigusi, kuid lugeda suudavad neid kettaid vaid ext2 failisüsteemi toetavad operatsioonisüsteemid.

Eelmine | Koju | Järgmine
Sissejuhatus |  | Formatting Options