Hiirenupud

Konsooli Käsiraamat
Eelmine | Peatükk 3. Konsooli kasutamine | Järgmine

# 3.3. Hiirenupud

Vasak

  Klõpsamine vasaku nupuga antakse sündmusena edasi emulaatori aknas töötavale rakendusele, seda siiski vaid juhul kui sealne programm üldse jagab midagi hiirest. Juhul kui programm reageerib hiireklõpsudele (edaspidi "hiiresõbralik"), siis Konsool näitab noolekujulist kursorit, kui aga mitte ("hiirevaenulik"), siis näidatakse I-beam kursorit (selline I tähe moodi kursor, no teate küll, sarnane tekstiredaktorites esinevale).

  Hoides vasakut nuppu all ja lohistades hiirega üle ekraani, siis "hiirevaenulike" rakenduste puhul märgitakse regioon tekstina. Lohistamise ajal näidatakse märgitud teksti inverteeritud värviga. Hiirenupu vabastamisel kopeeritakse märgitud tekst lõikepuhvrisse (clipboard).

  Tavaliselt lisatakse iga selekteeritud rea lõppu sümbol "uus rida" (new-line characters). See on parim üksiku käsu väljastamiseks ning algtekstide lõikamiseks ja kleepimiseks (oh mis kole vaste sõnale Paste). Tavalise teksti puhul pole reavahetused nii olulised. Mõni eelistabki teksti pideva andmevoona, mida siis vajalikul moel formaadib ümber rakendus kuhu antud tekst kleebiti. Selleks et valida pideva andmevoo variant, tuleb teksti selektimise ajal hoida all klahvi Ctrl.

  Kui märkimise ajal puudutada tekstiarea ülemist või alumist serva, siis Konsool kerib teksti üles või alla, näidates ajaloo puhvris asuvat teksti. Teksti kerimine lõpeb hiire liigutamise lõppedes.

  Peale hiirenupu vabastamist püüab Konsool hoida lõikepuhvris asuvat teksti nähtaval, hoides märgitud osa inverteeritud värvi. Märgitud tekstiosa värv muutub tagasi normaalseks niipea kui lõikepuhvri sisu on muutunud, märgitud osas toimub mingi teksti muutus või kui on klõpsatud vasakut hiirenuppu.

  Selleks et märkida teksti "hiiresõbraliku" rakenduse puhul, tuleb enne hiireklõpsu vajutada alla ja hoida selles asendis klahvi Shift.

Keskmine

  Vajutades keskmist hiirenuppu, kleebitakse sel hetkel lõikepuhvris asuv tekst aktiivsesse aknasse.

  | Kui on ainult kahenupuline hiir, siis vajutades korraga vasakut ja paremat nuppu, emuleeritakse kolmenupulise hiire keskmist nuppu. Alternatiivseks variandiks on soetada kolmenupuline hiir ja anda vana kahe nupuga hiir veendunud DOS-i mängude mehele. Ta on kindlasti rahul.

Parem

  Parem hiirenupp toob üles menüü "Valikud" . Klahv Ctrl + parem hiirenupp toob üles menüü "Fail" ning Shift + right hiirenupp toob üles menüü "Sessioonid".

Eelmine | Koju | Järgmine
Ajalugu | Üles | Menüüriba